Duisende skape mag na Midde-Ooste uitgevoer word – hof | Maroela Media
Duisende skape mag na Midde-Ooste uitgevoer word – hof
Argieffoto ter illustrasie (Foto: NDBV)
Die hooggeregshof in Grahamstad in die Oos-Kaap het tot die Nasionale Dierebeskermingsvereniging (NDBV) se skok beslis dat die verskeping van duisende lewende skape na die Midde-Ooste mag voortgaan.
Die hof het Dinsdag in die guns van die internasionale uitvoermaatskappy Al Mawashi beslis nadat die NDBV 'n tussentydse aansoek by dié hof ingedien het om die verskeping van lewende skape na die Midde-Ooste te stuit. Die hofstryd tussen Al Mawashi en die NDBV duur al sedert die begin van die jaar.
Al Mawashi word nou toegelaat om 56 000 skape na die Midde-Ooste uit te voer waar dié diere bestem is vir die vleismark in Koeweit en Oman. Die maatskappy wou aanvanklik sowat 70 000 skape vervoer.
"Ons is met afgryse vervul oor die beslissing van die hooggeregshof in Grahamstad om die verskeping in die warmste maand van die jaar na die Midde-Ooste toe te laat," het die NDBV Dinsdag in 'n sosialemediaplasing gesê.
Dit is nie in dié stadium duidelik wanneer die skape nou vervoer sal word nie.
eNCA berig die hof het nie redes vir sy besluit verskaf nie, maar wel die regering opdrag gegee om te verseker dat die laai en vervoer van die skape in ooreenstemming is met die Wêreldorganisasie vir Dieregesondheid (OIE) se regulasies.
Die NDBV het reeds aangedui dat hy in kontak is met sy regspan oor die hof se beslissing.
Maroela Media het vroeër berig die NDBV meen die skape word in onmenslike toestande aangehou en uiteindelik geslag. Die organisasie wil hê dat die vervoer van lewende skape na die Midde-Ooste verbied word en dat skape eerder in Suid-Afrika geslag word.
Beplande wet oor dronkbestuur dalk dán al van krag
Geskok ? Die vordering van die saak teen spreker van die sirkus behoort lankal vir die mense aanduidend te wees van wat die howe se houding jeens belankrikes is .
Soos wat ek die saak verstaan, is die Oos-Kaapse boere wat die skape vir uitvoer verkoop, almal sogenaamde opkomende boere en dus ramaphosa se "our people". So dan verbaas dié hofuitspraak my nie.
En vir die boere gaan dit net oor die geld hulle het nie n saak met die diere nie. Die boere weet wat is die toestand op daai skeep maar dit pla hulle glad nie. Hoekom maak die boer nie skaap vleis bekostig baar nie dan kan ons almal hulle ondersteun. Our people gee nie eers vir n mens se lewe om nie wat nog te se vir diere.
Ek wonder net hoekom voer hulle nie die geslagte karkasse uit nie ? Dis mos baie makliker, en meer genadig .. Hoe dit ook al sy, niemand kan nou neus optrek vir uitvoere nie. Dit is darem bietjie geld wat inkom vir boere..